2. Euroopan parlamentin päätöslauselma 24. huhtikuuta 2007, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka V - Tilintarkastus-tuomioistuin (C6-0468/2006 - 2006/2074(DEC))



Virallinen lehti nro 074 E , 20/03/2008 s. 0164 - 0166



2. Euroopan parlamentin päätöslauselma 24. huhtikuuta 2007, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2005, pääluokka V — Tilintarkastustuomioistuin (C6-0468/2006 — 2006/2074(DEC)) Euroopan parlamentti, joka - ottaa huomioon Euroopan unionin yleisen talousarvion varainhoitovuodeksi 2005 [1], - ottaa huomioon Euroopan yhteisöjen lopullisen tilinpäätöksen varainhoitovuodelta 2005 — Nide I (C6-0468/2006) [2], - ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2005 ja tilintarkastustuomioistuimen erityiskertomukset sekä tarkastettujen toimielinten vastaukset [3], - ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien tapahtumien laillisuudesta ja asianmukaisuudesta [4], - ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [5] ja erityisesti sen 50, 86, 145, 146 ja 147 artiklan, - ottaa huomioon työjärjestyksen 71 artiklan sekä liitteen V, - ottaa huomioon talousarvion valvontavaliokunnan mietinnön (A6-0107/2007); 1. panee merkille, että vuonna 2005 tilintarkastustuomioistuimella oli käytettävissään maksusitoumusmäärärahoja yhteensä 107548618,24 euroa ja että niiden käyttöaste oli 87,22 prosenttia; 2. panee merkille, että 1. tammikuuta 2005 tapahtuneen suoriteperusteisen kirjanpidon käyttöönoton jälkeen tilintarkastustuomioistuimen tilinpäätöksestä ilmenee, että sillä on kyseiseltä vuodelta negatiivinen taloudellinen tulos (16820000 euroa) ja vastuita, jotka ovat 11450000 euroa varoja suuremmat; 3. muistuttaa, että varainhoitovuonna 2005 (samoin kuin varainhoitovuonna 2004) tilintarkastustuomioistuimen tilit tarkasti ulkopuolinen yritys KPMG, joka totesi, "että (oheisena oleva) tilinpäätös antaa 25. kesäkuuta 2002 annetun neuvoston asetuksen (EY, Euratom) N:o 1605/2002 ja sen säännösten soveltamista koskevien yksityiskohtaisten sääntöjen samoin kuin yleisesti hyväksyttyjen kirjanpidon periaatteiden sekä Euroopan tilintarkastustuomioistuimen sisäisten sääntöjen mukaisesti oikean ja riittävän kuvan Euroopan tilintarkastustuomioistuimen varoista ja taloudellisesta tilanteesta 31. päivänä joulukuuta 2005 sekä tilintarkastustuomioistuimen taloudellisesta tuloksesta ja tuloista ja menoista samana päivänä päättyneeltä varainhoitovuodelta;" 4. huomauttaa kuitenkin, että KPMG antoi lausuntonsa ennen oikaisuja, jotka voivat osoittautua tarpeellisiksi tilintarkastustuomioistuimen jäsenten eläkkeitä koskevien kirjanpitotoimien osalta, ja että on muistettava, että asiaa koskeva kirjanpitostandardi nro 12 oli tuolloin tarkistettavana; huomauttaa, että komission tilinpitäjä hyväksyi tarkistetun standardin lokakuussa 2006; 5. muistuttaa, että tilintarkastustuomioistuin kirjasi vuonna 2004 ensimmäistä kertaa jäsentensä eläkkeitä koskevan varauksen sekä jäsenvaltioita koskevan pitkäaikaisen vaatimuksen, jonka arvo on 43689621 euroa; ottaa huomioon, että varauksen suuruus laskettiin Euroopan yhteisön suorittaman vakuutusmatemaattisen analyysin perusteella; 6. katsoo, että koska tilintarkastustuomioistuimen taseessa vastaavaa varausta jäsenten eläkkeitä varten ei ole tehty varainhoitovuodeksi 2005, siinä on 16800000 euron vaje (verrattuna varojen ja vastuiden taseeseen vuonna 2004); 7. katsoo, että vastuu tulevista eläkemaksuista ja pitkäaikainen jäsenvaltioille osoitettu vaatimus - koska ne takaavat eläkejärjestelmän rahoituksen - olisi sisällytettävä taseeseen 1. tammikuuta 2005 alkaen sovellettavan suoriteperusteisen kirjanpidon periaatteiden noudattamiseksi; 8. tunnustaa, että tilintarkastustuomioistuin on soveltanut oikein asiaa koskevaa kirjanpitostandardia; ilmaisee kuitenkin huolensa tilintarkastustuomioistuimen nykyisestä tasetta koskevasta näkemyksestä, jonka mukaan tilintarkastustuomioistuimen jäsenten tulevat eläkkeet lukeutuvat vastuisiin, joiden katteeksi ei ole vastaavia varoja; panee merkille todennäköisen selityksen, jonka mukaan jäsenvaltioiden kyseisille eläkeoikeuksille antamia takuita ei voida pitää varoina komission kirjanpitostandardin nro 12 (työntekijöiden edut) merkityksessä; 9. panee huolestuneena merkille tilintarkastustuomioistuimen vaikeudet palkata pätevää henkilöstöä useisiin virkoihin EPSOn järjestämien kilpailujen perusteella; 10. muistuttaa, että tilintarkastustuomioistuimen presidentti Hubert Weber kertoi talousarvion valvontavaliokunnalle Strasbourgissa 14. marraskuuta 2005 pitämässään puheessa, että tilintarkastustuomioistuin suoritti organisaatiostaan ja menetelmistään itsearviointia, jonka jatkoksi toteutettaisiin vertaisarviointi; 11. toistaa toiveen, että tilintarkastustuomioistuimelle voidaan muodostaa entistä järkevämpi rakenne ennen seuraavaa laajentumista; pyytää tilintarkastustuomioistuinta harkitsemaan vaihtoehtoja nykyiselle mallille, jotta tilintarkastustuomioistuimen jäsenten kokonaismäärää voidaan vähentää; pyytää harkitsemaan ehdotuksia kiertävästä järjestelmästä, joka olisi samanlainen kuin Euroopan keskuspankin neuvostossa sovellettava järjestelmä, tai järjestelmästä, jossa on vain yksi pääjohtaja; 12. panee merkille tilintarkastustuomioistuimen toimintakertomuksesta, että vuonna 2005 se päätti aloittaa itsearvioinnin, joka perustuu yhteisen arviointikehyksen malliin, jonka julkishallinnon Eurooppainstituutti ja Innovative Public Service -ryhmä ovat yhdessä kehittäneet julkishallinnosta vastaavien EU:n ministerien yhteistyön pohjalta; 13. pitää myönteisenä vastauksia, jotka tilintarkastustuomioistuin antoi esittelijän kyselyyn ja joiden mukaan itsearvioinnin jälkeen tilintarkastustuomioistuin on hyväksynyt toimintasuunnitelman, jonka täytäntöönpano on käynnistetty toimilla, joita on toteutettu monilla aloilla, esimerkiksi tehtävää ja strategiaa koskevien tavoitteiden, suunnittelun ja suoritusten mittaamisen, tilintarkastusmenetelmien, henkilöstöstrategian, sisäisen ja ulkoisen viestinnän sekä hallintomenettelyjen aloilla; 14. panee merkille, että toimintasuunnitelmasta tehdään vertaisarviointi ja että tilintarkastustuomioistuimen presidentti antaa yksityiskohtaisempia tietoja sen sisällöstä esitellessään tilintarkastustuomioistuimen työohjelman vuodeksi 2007; 15. panee merkille jäsenvaltioiden taloudellisia etuja koskevista ilmoituksista, että tilintarkastustuomioistuimen menettelysääntöjen mukaan tilintarkastustuomioistuimen jäsenet toimittavat ilmoituksen taloudellisista eduistaan ja muista varoistaan (mukaan luettuina osakkeet, vaihtovelkakirjalainat ja sijoitustodistukset, maaomaisuus ja kiinteistöt, sekä puolison ammatillinen toiminta) tilintarkastustuomioistuimen presidentille, joka säilyttää niitä luottamuksellisesti, ja että kyseisiä ilmoituksia ei julkaista; 16. toteaa, että periaatteessa ja avoimuuden vuoksi kaikkia EU:n toimielinten jäseniä pitäisi pyytää toimittamaan taloudellisista eduistaan ilmoitus, jonka olisi oltava saatavilla Internetissä julkisessa rekisterissä; vaatii tilintarkastustuomioistuinta ilmoittamaan parlamentille 30. syyskuuta 2007 mennessä, mihin asiaa koskeviin toimiin se ryhtyy; 17. muistuttaa, että yhteisöjen tuomioistuin on Euroopan parlamentin ehdotuksesta perustanut työryhmän tutkimaan, voidaanko muun muassa sen jäseniä vaatia antamaan ilmoitus taloudellisista eduistaan; katsoo, että kysymystä voitaisiin hyödyllisesti tarkastella osana tilintarkastustuomioistuimen nykyistä itse- ja vertaisarviointiprosessia. [1] EUVL L 60, 8.3.2005. [2] EUVL C 264, 31.10.2006, s. 1. [3] EUVL C 263, 31.10.2006, s. 1. [4] EUVL C 263, 31.10.2006, s. 10. [5] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1). --------------------------------------------------